**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**ЗАҢ ФАКУЛЬТЕТІ**

**Қылмыстық құқық, қылмыстық іс жүргізу және криминалистика**

**«6В04205 – Құқықтану», «6В12301- Құқық қорғау қызметі» мамандығы бойынша UP2212 Қылмыстық құқығы (ерекше бөлім) пәнінен**

**ЕМТИХАН БАҒДАРЛАМАСЫ**

**АЛМАТЫ, 2022**

**«6В04205 – Құқықтану», «6В12301- Құқық қорғау қызметі»**  мамандығы мамандығы бойынша UP2212 «Қылмыстық құқық (ерекше бөлім)» пәнінен емтихан бағдарлмасын «Қылмыстық құқық, қылмыстық іс жүргізу және криминалистика» кафедрасының доценті Ш.Б. Маликова әзірледі.

Қылмыстық құқық, қылмыстық іс жүргізу және криминалистика кафедра сының мәжілісінде қарастырылған

*№ \_\_\_ хаттама «\_» \_\_. 2022 ж.*

Кафедра меңгерушісі

з.ғ.д., профессор \_\_\_\_\_\_\_\_\_\_\_\_\_\_\_\_\_ Р.Е. Джансараева

**Кіріспе**

**«6В04205 – Құқықтану», «6В12301- Құқық қорғау қызметі»** мамандығы бойынша бакалавриаттың білім алу бағдарламасын оқыту Қазақстан Республикасы Мемлекеттік жалпыға міндетті білім стандарты мен академиялық саясатқа сәйкес пәнді оқып игеру қорытынды бақылау - емтихан тапсырумен аяқталады. Емтиханға (қорытынды бақылауға) төлем бойынша берешегі жоқ, бакалавриатқа арналған оқу бағдарламасы мен оқу жұмыс жоспарына сәйкес пән бойынша оқу процессін аяқтап, тиісінше балл жинаған студенттер ғана жіберіледі.

Қорытынды емтихан (қорытынды бақылау) академиялық күнтізбе мен оқу жұмыс жоспарына сәйкес, **UNIVER** жүйесінде тестілеу түрінде **150** сұрақтан құралған, Тест көптік таңдау түрінде бір дұрыс жауабын белгілеу арқылы жүргізіледі.

Оқу бағдарламасы мен оқу жұмыс жоспарына сәйкес пән бойынша оқу процессін аяқтап, тиісінше балл жинай алмаған студенттер қанағаттанарлықсыз бағасын оң бағаға қайта тапсыру үшін студент келесі академиялық кезеңдерінің бірінде немесе жазғы семестрде сол пән бойынша оқу жұмыс жоспарында қарастырылған барлық сабақ түрлеріне қайта қатысып, рұқсат алады және қорытынды бақылау тапсырады.

Егер студент оқу бағдарламасын толық көлемде орындай отырып, емтиханға уақытылы қатыспаса, емтихан ведомостындағы оның фамилиясының тұсына «келген жоқ» деген жазу жазылады. Студенттің дәлелді себептері болған жағдайда факультет деканының өкімімен оған емтихан тапсырудың жеке кестесі бекітіледі. Емтиханға келмеуінің дәлелді себептері болмаған жағдайда «қанағаттанарлықсыз» деген бағаға теңестіріледі.

«FX» белгісіне сәйкес «қанағаттанарлықсыз» баға алған жағдайда студентке емтиханды қайта тапсыру мүмкіндігі беріледі.

Қорытынды бақылаудың бағасымен келіспейтін студентке (докторант, магистрант) емтихан өткізілген күннен кейінгі күннен кешіктірмей апелляция беру мүмкіндігі қарастырылған.

Қорытынды бақылау бойынша оң бағаны осы аралық аттестаттау кезеңінде жоғарылату мақсатында қайта тапсыруға рұқсат етілмейді

Емтихан сұрақтары тиісті тексерістен өткеннен кейін бекітіледі.

**Емтихан тапсыру бойынша нұсқаулық**

1. Пән бойынша қорытынды емтихан Univer жүйесінде тест нысанында жүргізіледі. Тест тапсыру барысы автоматты прокторинг жүйесімен, егер прокторинг болмаса проктор немесе оқытушының қадағалауымен қатал бақыланады. Емтихан тапсырушының жеке компьютеріне мынадай талаптар қойылады:
	1. Стационарлық компьютер немесе ноутбуктың болуы (планшет, смартфон);
	2. Жұмыс жасайтын әрі қосулы веб-камера керек (ноутбуктегі өзінің орнатылған камерасы да болады, смартфондардың камерасы алдыңғы жағында қосулы болу керек);
	3. Емтихан кезінде интернетке үзіліссіз қосылу қажет;
	4. Емтихан тапсырудың барлық уақыты жазылады, бұл ретте студенттің беті, үстелі және кеңістігі көрінуі тиіс.
	5. Емтихан кезінде сайтты жабуға тыйым салынады.
2. Емтихан міндетті түрде алдын ала бекітілген кестеге сәйкес жүргізіледі.
3. Студент қорытынды бақылаудың алдыында арнайы нұсқамадан өтеді және бағалау критерийлерімен танысуы тиіс.
4. Прокторинг талабы бойынша студент емтихан басталғанға дейін 30 минут бұрын кестедегі сілтеме бойынша бейнеконференцияға қосылуы тиіс.
5. Тест көптік таңдау түрінде бір дұрыс жауабымен болады.
6. Univer АЖ тест 150 сұрақтан келеді және тасыруға 1 ғана мүмкіндік беріледі. Тест тапсырудың жалпы уақыты – 90 минут.
7. Univer АЖ тест сұрақтары автоматты түрде құрастырылады (генерацияланады).
8. Тест жауаптары дұрыс жауаптың кілттері арқылы автоматты түрде тексеріледі.
9. Емтихан тапсыру уақыты аяқталғаннан кейін қорытынды бақылау нәтижелері студенттің және оқытушының жеке кабинетіне автоматты түрде түседі.
10. Тест қорытындысы прокторинг нәтижесінде қайта қаралуы мүмкін. Студент емтихан тапсыру тәртібін бұзған жағдайда тест нәтижесінде алған бағасы жойылуға жатады.

**Бағалау саясаты**

Критериалды бағалау: дескрипторларға сәйкес оқыту нәтижелерін бағалау, аралық бақылау мен емтихандарда құзыреттіліктің қалыптасуын тексеру.

Жиынтық бағалау: аудиториядағы (вебинардағы) жұмыстың белсенділігін бағалау, орындалған тапсырманы бағалау.

Пән бойынша қорытынды баға келесі формула бойынша есептеледі:

$\frac{АБ1+МТ+АБ2}{3}×0,6+ҚБ×0,4$Мұнда АБ – аралық бақылау; МТ – аралық емтихан, ҚБ – қорытынды бақылау (емтихан).

|  |  |  |  |
| --- | --- | --- | --- |
| Әріптік жүйе бойынша баға | Сандық эквивалент | Баллдардың (%-дық көрсеткіші) | Дәстүрлі жүйе бойынша баға |
| А | 4,0 | 95-100 | Өте жақсы |
| А- | 6,67 | 90-94 |
| В+ | 3,33 | 85-89 | Жақсы |
| В | 3,0 | 80-84 |
| В- | 2,67 | 75-79 |
| С+ | 2,33 | 70-74 |
| С | 2,0 | 65-69 | Қанағаттанарлық |
| С- | 1,67 | 60-64 |
| D+ | 1,33 | 55-59 |
| D- | 1,0 | 50-54 |
| FX | 0,5 | 25-49 | Қанағаттанарлықсыз |
| F | 0 | 0-24 |

**Қылмыстық құқық (ерекше бөлім) - 6 кредит**

**Емтихан сұрақтары қамтылатын тақырыптар**

1-тақырып. Қазақстан Республикасының Конституциясындағы тұлғалық тиіспеушілік, өмірге, денсаулыққа, ар мен абыройға және азаматтың басқа да құқықтары.

Жеке адамға қарсы қылмыстық құқық бұзушылықтың түсінігі мен түрлері. Денсаулыққа және адамның өзге мүдделеріне зиян келтіретін іс-әрекеттерден айырмашылығы. Жеке адамға қарсы қылмыстық құқық бұзушылықтың алдын алу, тоқтату, ашу кезіндегі құқық қорғау органдарының қызметі.

1. Өмірге қарсы қылмыстар. Адам өлтіру және оның түрлері. Адам өлтіру қылмыстық заңдағы ең ауыр қылмыс ретінде. Жәбірленушіге өлім келтірумен байланысты басқа қылмыстардан адам өлтірудің айырмашылығы: мемлекеттік немесе қоғам қайраткерінің өміріне қол сұғатын қылмыстар.

Ауырлататын және жеңілдететін мән-жайларсыз адам өлтіру (99 б.1 т.).

Ауырлататын жағдайда адам өлтіру (99б. 2 т.).

Жаңа туған баланы анасының өлтiруi (100б.).

Аффект жағдайында жасалған адам өлтiру (101б.). Осы қылмыс түрлері.

Қажеттi қорғаныс шегiнен шығу кезiнде жасалған адам өлтіру (102б.).

Қылмыс жасаған адамды ұстап алу үшiн қажеттi шаралар шегінен шығу кезiнде жасалған адам өлтiру (103б.).

Абайсызда қазаға ұшырату (104б.). Осы қылмыстың түрлері.

Өзiн-өзi өлтiруге дейiн жеткiзу (105б.). Осы қылмыстың түрлері.

2. Денсаулыққа қарсы қылмыстық құқық бұзушылықтар және оның түрлері. 2001 жылғы 11 наурыздағы сот-медициналық бағалаудың Ережелеріне сәйккес денеге зиян келтірудің түсінігі және оның түрлері.

Денсаулыққа қасақана ауыр зиян келтiру (106б.). Осы қылмыстың түрлері. Жәбірленушінің өліміне әкеп соққан денсаулыққа қасақана ауыр зиян келтiрудің адам өлтіру мен абайсызда қазаға ұшыратудан айырмашылығы.

Денсаулыққа қасақана ауырлығы орташа зиян келтiру (107б.). Осы қылмыстың түрлері.

Денсаулыққа қасақана жеңіл зиян келтiру (108б.).

Ұрып-соғу (109б.).

Қинау (110б.) және оның түрлері.

Аффект жағдайында денсаулыққа зиян келтiру (111б.). Осы қылмыстың түрлері. Қажеттi қорғаныс шегiнен шығу кезiнде және қылмыс жасаған адамды ұстап алу кезiнде денсаулыққа ауыр зиян келтiру (112,113б.).

Денсаулыққа абайсызда зиян келтiру (114б.). Осы қылмыстың түрлері.

3. Адамның денсаулығы мен өміріне қарсы қылмыстық құқық бұзушылықтар. Бұл құқық бұзушылықтардың түсінігі мен түрлері, ерекшелігі, өмір мен денсаулыққа қарсы қылмыстық құқық бұзушылықтардың басқа түрлерінен айырмашылығы.

Қорқыту (115б.).

Адамның ағзалары мен тiндерiн алып қоюға мәжбүрлеу немесе заңсыз алып қою (116б.). Осы қылмыстың түрлері.

Соз ауруын және иммун тапшылығы вирусын (АИТВ/ЖИТС) жұқтыру (117,118б.). Осы қылмыстардың түрлері.

Қауiптi жағдайда қалдыру (119б.). Осы қылмыстың түрлері.

4. Адамның жыныстық еркіндігі мен жыныстық тиіспеушілігіне қарсы бағытталған қылмыстар. Бұл қылмыстардың түсінігі мен түрлері.

Зорлау (120 б.). Бұл қылмыстардың түрлері. Сексуалдық сипаттағы зорлық-зомбылық әрекеттері (121 б.). Бұл қылмыстың түрлері.

Он алты жасқа толмаған адаммен жыныстық қатынас немесе сексуалдық сипаттағы өзге де әрекеттер жасау (122 б.).

Жыныстық қатынас жасауға, еркек пен еркектiң жыныстық қатынас жасауына, әйел мен әйелдің жыныстық қатынас жасауына немесе сексуалдық сипаттағы өзге де әрекеттерге мәжбүр ету (123 б.).

Жас балаларды азғындық жолға түсіру (124 б.).

5. Адамның жеке бостандығына қарсы бағытталған қылмыстар. Бұл қылмыстардың түсінігі мен түрлері.

Адамды ұрлау (125 б.). Бұл қылмыстардың түрлері. Бұл қылмыстар үшін қылмыстық жауаптылықтан босату шарттары.

Бас бостандығынан заңсыз айыру (126 б.). Бұл қылмыстардың түрлері.

Психиатриялық стационарға заңсыз орналастыру (127 б.). Бұл қылмыстардың түрлері.

Адам саудасы (128 б.). Бұл қылмыстардың түрлері.

6. Адамның ар-намысы, қадір-қасиетіне қарсы қылмыстық құқық бұзушылықтар. Бұл қылмыстардың түсінігі мен түрлері.

 7. Жала жабу (130 б.). Қорлау (131б.). Бұл қылмыстардың түсінігі.

**2 Тақырып. Отбасына және кәмелетке толмағандарға**

**қарсы қылмыстық құқық бұзушылықтар**

Қазақстан Республикасы Конституциясындағы отбасының және кәмелетке толмағандардың мүдделерін қорғау туралы.

Отбасына және кәмелетке толмағандарға қарсы қылмыстық құқық бұзушылықтар түсінігі және түрлері. Бұл қылмыстардың алдын алу кезіндегі құқық қорғау органдарының қызметі.

Кәмелетке толмаған адамды қылмыстық құқық бұзушылықтар жасауға, қоғамға жат әрекеттер жасауға, жезөкшелікпен айналысуға тарту (132,133, 134б.). Бұл қылмыстардың түсінігі.

Кәмелетке толмағандар саудасы (135 б.). Бұл қылмыстың құрамы мен түрлері.

Баланы ауыстыру (136б.). Бұл қылмыстың түсінігі мен түрлері.

Бала асырап алу жөнiндегi заңсыз әрекет (137б.). Бала асырап алу құпиясын жария ету (138б.).

Балаларын күтіп-бағуға арналған қаражатты төлеу жөніндегі міндеттерді орындамау, еңбекке қабілетсіз ата-аналарын, еңбекке қабілетсіз жұбайын (зайыбын) күтіп-бағуға арналған қаражатты төлеуден жалтару (139б.). Бұл қылмыстың түсінігі мен түрлері.

Кәмелетке толмаған адамды тәрбиелеу жөнiндегi мiндеттердi орындамау (140б.).

Балалардың өмiрi мен денсаулығының қауiпсiздiгiн қамтамасыз ету жөнiндегi мiндеттердi тиісінше орындамау (141б.). Бұл қылмыстың түрлері.

Қорғаншы немесе қамқоршы құқықтарын терiс пайдалану (142б.). Кәмелетке толмаған адамды Қазақстан Республикасының шегінен тысқары жерге заңсыз әкету (143б.). Кәмелетке толмағандарды эротикалық мазмұндағы өнімдерді жасауға тарту (144б.).

**3 Тақырып.** **Адамның және азаматтың конституциялық және өзге де**

**құқықтары мен бостандықтарына қарсы қылмыстық құқық**

**бұзушылықтар**

 Қазақстан Республикасы Конституциясындағы азаматтардың саяси, әлеуметтік, экономикалық және жеке құқықтары. Қазақстан Республикасындағы бұл құқықтарды шынайы қамтамасыз етілуі.

Адамның конституциялық құқықтары мен бостандықтарына қарсы қылмыстық құқық бұзушылықтардың түсінігі мен түрлері. Азаматтардың конституциялық құқықтарын қорғаудағы құқық қорғау органдарының қызметі.

1. Саяси құқықтар мен бостандықтарға қарсы қылмыстық құқық бұзушылықтар. Бұл қылмыстардың түрлері.

Адамның және азаматтың тең құқықтылығын бұзу (145 б.).

Сайлау құқықтарын жүзеге асыруға немесе сайлау комиссияларының жұмысына кедергi жасау (150 б.). Сайлау құжаттарын, референдум құжаттарын бұрмалау немесе дауыстарды дұрыс есептемеу (151 б.).

Жиналыс, митинг, демонстрация, шеру, пикет ұйымдастыруға, өткiзуге немесе оларға қатысуға кедергi жасау (155б.).

2. Адамның әлеуметтік-экономикалық құқықтар мен бостандықтарына қарсы қылмыстар. Олардың түсінігі мен түрлері.

Қазақстан Республикасының еңбек заңнамасын бұзу (152, 153б.).

Жұмыскерлер өкілдерінің заңды қызметіне кедергі жасау (154б.).

Еңбектi қорғау қағидаларын бұзу (156б.).

3. Жеке құқықтар мен бостандықтарына қарсы қылмыстар: бұл қылмыстардың түрлері.

Азаптаулар (146б.).

Жеке өмiрге қолсұғылмаушылықты және Қазақстан Республикасының дербес деректер және оларды қорғау туралы заңнамасын бұзу (147б.).

Хат жазысу, телефонмен сөйлесу, пошта, телеграф хабарлары немесе өзге де хабарлар құпиясын заңсыз бұзу (148б.).

Тұрғынжайға қолсұғылмаушылықты бұзу (149б.).

Ереуiлге қатысуға немесе ереуілге қатысудан бас тартуға мәжбүрлеу (157б.).

Журналистiң заңды кәсіби қызметiне кедергi жасау (158б.). Бұл қылмыстың түсінігі.

Ақпараттық ресурстарға қол жеткiзу құқығын заңсыз шектеу (159б.).

**4-тақырып. Бейбiтшiлiк пен адамзат қауiпсiздiгiне қарсы қылмыстар**

Қазақстан Республикасы Конституциясы бейбітшілік пен адамзат қауіпсіздігі туралы. Осы топтағы қылмыстарды қараудағы соттардың құзыреті.

Осы топтағы қылмыстардың түсінігі және түрлері. Бқл қылмыстармен күрестегі құқық қорғау органдарының ролі.

Басқыншылық соғысты жоспарлау, дайындау, тұтандыру немесе жүргiзу (160б.). Басқыншылық соғысты тұтандыруға насихат жүргiзу немесе жария түрде шақыру (161б.). агрессиялық соғыс бастауға жария түрде шақыруды орындау әдістері.

Жаппай қырып-жою қаруын өндiру, иемдену немесе өткізу (162б.). Берілген қылмыс пәні.

Соғыс жүргiзудiң тыйым салынған құралдары мен әдiстерiн қолдану (163б.). Соғыс заңдары мен дәстүрлерін бұзу (164б.). Соғыс жүргізудің рұқсат етілмеген әдістері мен тәсілдері туралы халықаралық конвенциялар.

Қарулы қақтығыстар уақытында халықаралық гуманитарлық құқық нормаларын қылмыстық бұзушылықтар (165б.).

Қарулы қақтығыс уақытындағы әрекетсіздік не қылмыстық бұйрық беру (166б.).

Халықаралық шарттармен қорғалатын белгілерді заңсыз пайдалану (167б.).

Геноцид (168б.). Экоцид (169б.).

Жалдамалылық (170б.). Бұл қылмыстың түрлері.

Жалдамалыларды дайындайтын базалар (лагерьлер) құру (171б.).

Шетелдік қарулы қақтығыстарға қатысу (172б.).

Халықаралық қорғауды пайдаланатын адамдарға немесе ұйымдарға шабуыл жасау (173б.). Бұл қылмыстың түрлері.

Әлеуметтiк, ұлттық, рулық, нәсiлдiк, тектік-топтық немесе дiни алауыздықты қоздыру (174б.). Бұл қылмыстың түсінігі мен түрлері.

**5 Тақырып. Мемлекеттiң конституциялық құрылысының негіздеріне**

**және қауiпсiздiгiне қарсы қылмыстық құқық бұзушылықтар**

Қазақстан Республикасының Конституциясындағы мемлекеттік қауіпсіздік, тәуелсіздік, егемендік және аумақтың тұтастығы.

Мемлекеттiң конституциялық құрылысының негіздеріне және қауiпсiздiгiне қарсы қылмыстық құқық бұзушылықтар түсінігі мен түрлері. Бұл қылмыстардың алдын алу, анықтау, тергеу кезіндегі құқық қорғау органдарының міндеті.

Мемлекетке опасыздық жасау (175б.). Бұл қылмыстың әдісі, түрлері және субъектісі. Берілген қылмыс үшін белгіленген жауаптылықтан босату жағдайлары.

Тыңшылық (176б.). Оның мемлекетке опасыздықтан айырмашылығы.

Қазақстан Республикасы Тұңғыш Президентiнің – Елбасының өмiрiне қолсұғушылық (177б.).

Қазақстан Республикасы Президентiнiң өмiрiне қолсұғушылық (178б.). Бұл қылмыстың түсінігі және түрлері. Оның адам өлтіруден айырмашылығы.

Билікті басып алуды немесе ұстап тұруды насихаттау немесе оған жария түрде шақыру, сол сияқты билікті басып алу немесе ұстап тұру не Қазақстан Республикасының конституциялық құрылысын күштеп өзгерту (179б.).

Сепаратистік әрекет (180б.).

Қарулы бүлiк (181б.).

Экстремистік топ құру, оған басшылық ету немесе оның әрекетіне қатысу (182б.).

Бұқаралық ақпарат құралдарында экстремистік материалдарды жариялауға рұқсат беру (183б.).

Диверсия (184б.).

Мемлекеттiк құпияларды заңсыз жинау, тарату, жария ету (185б.). Бұл қылмыстың түрлері және оның мемлекетке опасыздықтан айырмашылығы.

Мемлекеттiк құпиялары бар мәліметтер жеткізгіштерді жоғалту (186б.).

**6 Тақырып. Меншiкке қарсы қылмыстық құқық бұзушылықтар**

Қазақстан Республикасының Конституциясы меншік нысанына қарамастан оны қорғау туралы.

Мешік қоғамдық қатынастарда адамдар арасындағы иелену, пайдалану, билік етуді анықтайтын экономикалық категория ретінде.

Меншiкке қарсы қылмыстық құқық бұзушылықтар түсінігі мен түрлері. Меншiкке қарсы қылмыстық құқық бұзушылықтар алдын алу, тоқтату, ашу кезіндегі құқық қорғау органдарының қызметі.

1. Жымқырудың түсінігі мен түрлері. Бөтен мүлікті жымқырудың түрлері (нысандары). Бірнеше рет жасалу және сотталғандық түсінігі жымқыруды саралау белгілері ретінде.

Ұсақ-түйек жымқыру (187б.).

Ұрлық (188б.). Ұрлық түрлері. Ұрлықтың пәні және оның объектісінен айырмашылығы.

Сенiп тапсырылған бөтен мүлiктi иемденiп алу немесе талан-таражға салу (189б.). Бұл қылмыстың түрлері.

Алаяқтық (190б.). Алаятықтың түрлері.

Тонау (191б.). Тонау түрлері.

Қарақшылық (192б.). Қарақшылық түрлері.

Ерекше құндылығы бар заттарды жымқыру (193б.). Берілген қылмыстың пәні және түрлері.

2. Жымқыруға байланысты емес бөтен мүлікке қасақана қол сұғу.

Қорқытып алу (194б.). Қорқытып алу түрлері және оның қарақшылықтан айырмашылығы.

Алдау немесе сенiмді теріс пайдалану жолымен мүлiктiк залал келтiру (195б.). Бұл қылмыстың түрлері. Көрiнеу қылмыстық жолмен табылған мүлiктi иемдену немесе өткізу (196б.). Бұл қылмыстың түрлері.

Мұнайдың және мұнай өнiмдерiнің шығарылу заңдылығын растайтын құжаттарсыз оларды тасымалдау, иемдену, өткiзу, сақтау, сондай-ақ мұнайды қайта өңдеу (197б.).

Авторлық және (немесе) сабақтас құқықтарды бұзу (198б.).

Өнертабыстарға, пайдалы модельдерге, өнеркәсiптiк үлгiлерге, селекциялық жетiстiктерге немесе интегралдық микросхемалар топологияларына құқықтарды бұзу (199б.). Бұл қылмыстың құрамы мен түрлері.

3. Меншікке қарсы өзге де қылмыстар.

Автомобильдi немесе өзге де көлiк құралын жымқыру мақсатынсыз құқыққа сыйымсыз иеленіп алу (200б.). Бұл қылмыстың пәні мен түрлері. Оның жымқырудан айырмашылығы.

Жерге заттай құқықтарды бұзу (201б.). Бұл қылмыстың түрлері.

Бөтеннің мүлкін қасақана жою немесе бүлдiру (202б.). Бұл қылмыстың түрлері.

Ерекше құндылығы бар заттарды қасақана жою немесе бүлдіру (203б.). Берілген қылмыс пәнінің ерекшелігі.

**7-тақырып. Ақпараттандыру және байланыс саласындағы қылмыстық құқық бұзушылықтар**

Берілген топтағы құқық бұзушылықтардың түсінігі және түрлері. Бұл қылмыстық құқық бұзушылықтардың қоғамдық қауіптілігі және даму тенденциялары, қазіргі жағдайдағы олармен қылмыстық-құқықтық күрес жүргізудің маңызы.

Ақпаратқа, ақпараттық жүйеге немесе ақпараттық-коммуникациялық желіге құқыққа сыйымсыз қол жеткізу (205б.). Бұл құқық бұзушылық түрлері.

Ақпаратты құқыққа сыйымсыз жою немесе түрлендіру (206б.). Бұл құқық бұзушылық түрлері.

Ақпараттық жүйенің немесе ақпараттық-коммуникациялық желінің жұмысын бұзу (207б.). Бұл құқық бұзушылық түрлері.

Ақпаратты құқыққа сыйымсыз иеленіп алу (208б.). Бұл құқық бұзушылық түрлері.

Ақпаратты беруге мәжбүрлеу (209б.). Бұл құқық бұзушылық түрлері.

Зиян келтіретін компьютерлік бағдарламалар мен бағдарламалық өнімдерді жасау, пайдалану немесе тарату (210б.). Бұл құқық бұзушылық түрлері.

Қолжетімділігі шектелген электрондық ақпараттық ресурстарды құқыққа сыйымсыз тарату (211б.). Бұл құқық бұзушылық түрлері.

Құқыққа қайшы мақсаттарды көздейтін интернет-ресурстарды орналастыру үшін қызметтер ұсыну (212б.). Бұл құқық бұзушылық түрлері.

Ұялы байланыстың абоненттiк құрылғысының сәйкестендiру кодын, абоненттi сәйкестендiру құрылғысын құқыққа сыйымсыз өзгерту, сондай-ақ абоненттiк құрылғының сәйкестендiру кодын өзгертуге арналған бағдарламаларды жасау, пайдалану, тарату (213б.). Бұл құқық бұзушылық түрлері.

**8-тақырып. Экономикалық қызмет саласындағы қылмыстық құқық бұзушылықтар**

Қазақстан Республикасы Конституциясы эконмикалық қызмет және шаруашылық субъектілерінің мүдделерін қорғау туралы. Экономикалық қызмет саласындағы қылмыстық құқық бұзушылықтардың алдын алу, тоқтату және қылмыстық жауаптылықа тарту бойынша құқық қорғау органдарының міндеттері.

Экономикалық қызмет саласындағы қылмыстық құқық бұзушылықтар түсінігі және түрлері.

Заңсыз кәсiпкерлiк, заңсыз банктік қызмет (214 б.). Жалған кәсіпкерлік (215б.). Іс жүзінде жұмыстар орындалмай, қызметтер көрсетілмей, тауарлар тиеп-жөнелтілмей шот-фактура жазу бойынша әрекеттер жасау (216б.). Қаржылық (инвестициялық) пирамиданы құру және оған басшылық ету (217б.). Қылмыстық жолмен алынған ақшаны және (немесе) өзге мүлікті заңдастыру (жылыстату) (218б.). Берілген құқық бұзушылық үшін көзделген жауаптылықтан босату жағдайлары.

Кредиттi заңсыз алу немесе бюджеттік кредитті мақсатсыз пайдалану (219б.). Облигацияларды орналастырудан алынған ақшаны мақсатсыз пайдалану (220б.). Монополистiк қызмет (221б.). Тауар белгісін заңсыз пайдалану (222б.). Коммерциялық немесе банктiк құпияны құрайтын мәлiметтердi заңсыз алу және жария ету (223б.). Эмитенттің эмиссиялық бағалы қағаздар шығару тәртiбiн бұзуы (224б.). Бағалы қағаздар эмитентi лауазымды адамының ақпарат бермеуi не көрiнеу жалған мәлiметтер беруi (225б.). Бағалы қағаздарды ұстаушылар тiзiлiмiне көрiнеу жалған мәлiметтер енгiзу(226б.). Бағалы қағаздар нарығы кәсiби қатысушыларының көрiнеу жалған мәлiметтер беруi (227б.). Бағалы қағаздармен операциялар жүргiзу қағидаларын бұзу(228б.). Бағалы қағаздар нарығында айла-шарғы жасау (229б.). Инсайдерлік ақпаратқа қатысты заңсыз әрекеттер (230б.).

Жалған ақша немесе бағалы қағаздар жасау, сақтау, алып өту немесе өткізу(231б.). Жалған төлем карточкалары мен өзге де төлем және есеп айырысу құжаттарын жасау немесе өткізу (232б.). Акцизделетiн тауарларды акциздiк маркалармен және (немесе) есепке алу-бақылау маркаларымен таңбалаудың тәртiбi мен қағидаларын бұзу, акциздiк маркаларды және (немесе) есепке алу-бақылау маркаларын қолдан жасау және пайдалану (233б.).

Экономикалық контрабанда(234б.). Ұлттық және шетел валютасындағы қаражатты шетелден қайтармау (235б.). Кедендік төлемдер мен алымдарды төлеуден жалтару (236б.).

Оңалту және банкроттық кезіндегі құқыққа сыйымсыз әрекеттер(237б.). Әдейi банкроттық (238б.). Төлем қабiлетсiздiгiне дейiн жеткiзу (239б.). Жалған банкроттық (240б.). Қазақстан Республикасының бухгалтерлiк есеп пен қаржылық есептiлiк туралы заңнамасын бұзу (241б.). Банк операциялары туралы көрiнеу жалған мәлiметтер ұсыну (242б.). Банктiң ақшасын заңсыз пайдалану (243б.).

Азаматтың салық және (немесе) бюджетке төленетiн басқа да мiндеттi төлемдердi төлеуден жалтаруы (244б.). Ұйымдарға салынатын салықты және (немесе) бюджетке төленетiн басқа да мiндеттi төлемдердi төлеуден жалтару(245б.). Салық төлеушiнiң салық берешегi есебіне билiк ету шектелген мүлiкке қатысты заңсыз әрекеттер (246б.).

Заңсыз сыйақы алу (247б.). Мәмiле жасауға немесе оны жасаудан бас тартуға мәжбүрлеу (248б.). Рейдерлiк (249б.).

**9-тақырып. Коммерциялық және өзге де ұйымдардағы қызмет мүдделерiне қарсы қылмыстық құқық бұзушылықтар**

Коммерциялық және өзге ұйымдардағы қызмет мүдделерiне қарсы қылмыстық құқық бұзушылықтармен күресудің маңызы. Қазақстан Республикасы Конституциясының ережелерінен туындайды осы аталған қылмыстық құқық бұзушылықтармен күресудегі құқық қорғау органдарының міндеттері.

Коммерциялық және өзге де ұйымдардағы қызмет мүдделерiне қарсы қылмыстық құқық бұзушылықтар түсінігі мен түрлері. Олардың мемлекеттік қызметке қарсы қылмыстық құқық бұзушылықтардан және сыбайлас жемқорлық қылмыстардан айырмашылығы.

Өкiлеттiктердi терiс пайдалану (250б.).

Жекеше нотариустардың, бағалаушылардың, жеке сот орындаушыларының, медиаторлардың және аудиторлық ұйым құрамында жұмыс iстейтiн аудиторлардың өкiлеттiктердi терiс пайдалануы (251б.). Бұл қылмыстардың түрлері.

Жекеше күзет қызметтерi қызметшiлерiнiң өкiлеттiктерiн асыра пайдалануы (252б.).

Параға коммерциялық сатып алу (253б.). Коммерциялық сатып алу түрлері.

Мiндеттерiне адал қарамау (254б.).

**10-тақырып. Қоғамдық қауiпсiздiкке және қоғамдық тәртiпке қарсы қылмыстық құқық бұзушылықтар**

Қазақстан Республикасы Конституциясы қоғамдық қауіпсіздік және қоғамдық тәртіп қорғау туралы.

Қоғамдық қауiпсiздiкке және қоғамдық тәртiпке қарсы қылмыстық құқық бұзушылықтар түсінгі түрлері. Қоғамдық қауіпсіздік пен қоғамдық тәртіпті сақтаудағы құқық қорғау органдарының қызметі.

1. Қоғамдық қауіпсіздікке қарсы қылмыстық құқық бұзушылықтар. Терроризм актісі (255б.). Терроризм түрлері. Терроризм мақсаттарымен байланысты басқа да қылмыстар (256, 257, 258, 259, 260б.). Қазіргі таңдағы жағдайда терроризммен күресу маңызы. Берілген қылмыстық құқық бұзушылықтар үшін белгіленген қылмыстық жауаптылықтан босату жағдайлары.

Адамды кепiлге алу (261б.). Бұл қылмыстың түрі. Берілген қылмыстық құқық бұзушылық үшін белгіленген қылмыстық жауаптылықтан босату жағдайлары.

Қылмыстық топ құру және оған басшылық ету, оған қатысу және олардың қызметін қаржыландыру (262 -268б.). Бұл қылмыстардың түрлері.

Ғимараттарға, құрылыстарға, қатынас және байланыс құралдарына шабуыл жасау немесе оларды басып алу (269б.). Бұл қылмыстың түрлері.

Әуе немесе су кемесін не жылжымалы темiржол составын айдап әкету, сол сияқты басып алу (270б.). Бұл қылмыстың түрлері.

Теңiз қарақшылығы (271б.). Теңiз қарақшылығының түсінігі және түрлері.

Жаппай тәртiпсiздiктер (272б.). Жаппай тәртiпсiздiктердің түсінігі және түрлері.

Терроризм актiсi туралы көрiнеу жалған хабарлау (273б.).

Көрінеу жалған ақпарат тарату (274б.).

Жаппай қырып-жою қаруын, қару-жарақты және әскери техниканы жасау кезiнде пайдаланылатын технологиялардың, ғылыми-техникалық ақпараттың және көрсетілетін қызметтердің заңсыз экспорты (275б.).

Атом энергиясын пайдалану объектiлерiнде қауiпсiздiк қағидаларын бұзу (276б.). Бұл қылмыстың түрлері.

Тау-кен немесе құрылыс жұмыстарын жүргiзу кезiнде қауiпсiздiк қағидаларын бұзу (277б.). Бұл қылмыстың түрлері.

Сапасыз салынған құрылыс (278б.).

Сәулет, қала құрылысы және құрылыс қызметі саласындағы қағидаларды немесе нормативтердің талаптарын бұзу. (279б.).

Сараптамалық жұмыстарды немесе инжинирингтiк қызметтер көрсетуді тиісінше орындамау (280б.).

Жарылыс қаупi бар объектiлерде қауiпсiздiк қағидаларын бұзу(281б.). Бұл қылмыстың түрлері.

Ғарыш қызметiн жүзеге асыру кезiнде қауiпсiздiк қағидаларын бұзу (282б.).

Радиоактивтi заттармен, радиоактивті қалдықтармен, ядролық материалдармен заңсыз жұмыс істеу (283б.). Бұл қылмыстың түсінігі, пәні және түрлері.

Радиоактивтi заттарды, радиоактивті қалдықтарды немесе ядролық материалдарды жымқыру не қорқытып алу (284б.). Бұл қылмыстың түрлері.

Радиоактивтi заттармен, радиоактивті қалдықтармен, ядролық материалдармен жұмыс iстеу қағидаларын бұзу (285б.).

Айналыстан алып қойылған заттардың немесе айналысы шектелген заттардың контрабандасы (286б.). Бұл қылмыстың түрлері.

Қаруды, оқ-дәрiлердi, жарылғыш заттарды және жарылыс құрылғыларын заңсыз иемдену, беру, өткiзу, сақтау, тасымалдау немесе алып жүру (287б.). Берілген құқық бұзушылық пәні және түрлері және оған белгіленген қылмыстық жауаптылықтан босату жағдайлары.

Қаруды заңсыз жасау (288б.). Берілген құқық бұзушылық түрлері және оған белгіленген қылмыстық жауаптылықтан босату жағдайлары.

Атыс қаруын ұқыпсыз сақтау(289б.). Қаруды, оқ-дәрілердi, жарылғыш заттарды немесе жарылыс құрылғыларын күзету жөнiндегi мiндеттердi тиiсiнше орындамау (290б.).

Қаруды, оқ-дәрiлердi, жарылғыш заттар мен жарылыс құрылғыларын жымқыру не қорқытып алу (291б.). Бұл қылмыстың түрлері.

Өрт қауiпсiздiгi талаптарын бұзу (292б.). Бұл қылмыстың түрлері.

2. Қоғамдық тәртіпке қарсы қылмыстық құқық бұзушылықтар.

Бұзақылық (293б.). Бұзақылық түсінігі мен түрлері.

Тағылық (294 б). Археологиялық жұмыстарды заңсыз жүргізу (295б).

**11-тақырып. Халық денсаулығына және имандылыққа қарсы қылмыстық құқық бұзушылықтар**

Қазақстан Республикасы Конституциясы халықтың денсаулығын және имандылықты қорғаудың кепілі. Халықтың денсаулығына және имандылыққа қарсы қылмыстық құқық бұзушылықтармен күресудегі құқық қорғау органдарының міндеттері.

Халықтың денсаулығына және имандылыққа қарсы қылмыстық құқық бұзушылықтардың түсінігі мен түрлері.

1. Халықтың денсаулығына қарсы қылмыстық құқық бұзушылықтар.

Есірткі, психотроптық заттармен, сол тектестермен, прекурсорлармен сондай-ақ улы заттар мен дәрiлiк немесе басқа құралдарды есеңгiрету үшін пайдаланумен байланысты қылмыстық құқық бұзушылықтар (296-303, 310 б.). Бұл құқық бұзушылықтардың пәні мен түрлері. Оларды жасағаны үшін қылмыстық жауаптылықтан босату жағдайлары.

Санитариялық қағидаларды немесе гигиеналық нормативтерді бұзу (304б.).

Адамдардың өмiрiне немесе денсаулығына қауiп төндiретiн мән-жайлар туралы ақпаратты жасыру(305б).

Қауiпсiздiк талаптарына сай келмейтін тауарларды шығару немесе сату, жұмыстарды орындау не қызметтер көрсету(306б).

Заңсыз ойын бизнесiн ұйымдастыру (307б).

Жезөкшелiкпен айналысуға тарту(308б).

Жезөкшелiкпен айналысуға арналған притондар ұйымдастыру немесе оларды ұстау және жеңгетайлық (309б).

Порнографиялық материалдарды немесе заттарды заңсыз тарату (311б).

Кәмелетке толмағандардың порнографиялық бейнелерi бар материалдарды немесе заттарды дайындау және олардың айналымы не оларды порнографиялық сипаттағы ойын-сауық iс-шараларына қатысу үшiн тарту (312б).

Қатыгездiк пен күш қолдануға бас ұруды насихаттайтын туындыларды заңсыз тарату (313б).

Өлген адамдардың мәйiттерiн және олар жерленген жерлердi қорлау (314б).

Адам мәйiтiнiң ағзалары мен тiндерiн заңсыз алып қою (315б).

Жануарларға қатыгездiк жасау (316б).

**12-тақырып. Медициналық қылмыстық құқық бұзушылықтар**

Қазақстан Республикасы Конституциясында азаматтардың денсаулығын қорғау туралы. Адамның денсаулығын және қауіпсіздігін қамтамасыз етудегі құқық қорғау органдарының міндеттері.

Медицина немесе фармацевтика жұмыскерiнiң кәсiптік мiндеттерiн тиiсiнше орындамауы (317б).

Клиникалық зерттеулер жүргiзу тәртiбiн және профилактиканың, диагностиканың, емдеудiң және медициналық оңалтудың жаңа әдiстерi мен құралдарын қолдану тәртiбiн бұзу(318б).

Заңсыз түсік жасау (319б).

Науқасқа көмек көрсетпеу (320б).

Дәрiгерлiк құпияны жария ету (321б).

Заңсыз медициналық және фармацевтикалық қызмет және есiрткi немесе психотроптық заттарды алуға құқық беретiн рецептілердi немесе өзге де құжаттарды заңсыз беру не оларды қолдан жасау (322б).

Жалған дәрілік заттармен, медициналық мақсаттағы бұйымдармен немесе медициналық техникамен жұмыс істеу (323б).

**13-тақырып. Экологиялық қылмыстық құқық бұзушылықтар**

Қазақстан Республикасы Конституциясы адамның өмір сүруі мен айналадағы ортаны қорғау туралы. Қоршаған ортаны қорғауға байланысты құқық қорғау органдарының міндеттері.

Экологиялық қылмыстық құқық бұзушылықтардың түсінігі және түрлері.

1. Табиғаттың тұтастылығына қол сұғатын құқық бұзушылықтар.

Шаруашылық немесе өзге де қызметке қойылатын экологиялық талаптарды бұзу (324б).

Экологиялық тұрғыдан әлеуетті қауіпті химиялық немесе биологиялық заттармен жұмыс істеу кезінде экологиялық талаптарды бұзу (325б).

Микробиологиялық немесе басқа да биологиялық агенттермен немесе уытты заттармен жұмыс iстеу кезінде экологиялық талаптарды бұзу (326б).

Суларды ластау, қоқыстау немесе сарқу (328б).

Атмосфераны ластау (329б).

Теңiз ортасын ластау (330б).

Экологиялық ластау зардаптарын жою жөнінде шаралар қолданбау (343б).

2. Жер қойнауының қажетті сақталуына қарсы бағытталған құқық бұзушылықтар.

Қазақстан Республикасының континенттік қайраңы және Қазақстан Республикасының айрықша экономикалық аймағы туралы заңнаманы бұзу (331б).

Жердi бүлдiру (332б).

Жер қойнауын қорғау және пайдалану қағидаларын бұзу (333б). Жер қойнауын өз бетінше пайдалану (334б).

3. Жануарлар мен өсімдіктер дүниесінің тұтастығына қарсы бағытталған құқық бұзушылықтар (флора және фауна).

Ветеринариялық қағидаларды немесе өсiмдiктердiң аурулары мен зиянкестерiне қарсы күресу үшiн белгiленген қағидаларды бұзу (327б).

Балық ресурстарын, басқа су жануарларын немесе өсiмдiктерін заңсыз алу (335б).

Балық қорларын қорғау қағидаларын бұзу (336б).

Заңсыз аңшылық (337б).

Жануарлар дүниесiн қорғау қағидаларын бұзу (338б).

Өсiмдiктердің немесе жануарлардың сирек кездесетiн және құрып кету қаупi төнген, сондай-ақ пайдалануға тыйым салынған түрлерімен, олардың бөліктерімен немесе дериваттарымен заңсыз айналысу (339б).

Ағаштар мен бұталарды заңсыз кесу, жою немесе зақымдау (340б).

Ормандарды жою немесе зақымдау (341б).

Ерекше қорғалатын табиғи аумақтар режимiн бұзу (342б).

**14-тақырып. Көлiктегi қылмыстық құқық бұзушылықтар**

Қоғамның әлеуметтік-экономикалық өміріндегі көліктің рөлі. Қазіргі заманда көліктегі қылмыстық құқық бұзушылықтармен күресудің маңызы.

 Көлiктегi қылмыстық құқық бұзушылықтардың түсінігі мен түрлері. Көліктің түсінігі. Көліктегі қылмыстық-құқықтық іс-әрекеттерді саралаудағы зиянды сарлардың мәні.

Темiржол, әуе, теңіз немесе өзен көлiгi жүрісі немесе оларды пайдалану қауiпсiздiгi қағидаларын бұзу (344б).

Көлiк құралдарын басқаратын адамдардың жол жүрісі немесе көлiк құралдарын пайдалану қағидаларын бұзуы (345б).

Көлік құралдарын басқару құқығынан айырылған, алкогольдік, есірткілік және (немесе) уытқұмарлық масаң күйдегі адамның көлік құралын басқаруы, сол сияқты көлік құралын осындай адамның басқаруына беру немесе көлік құралын осындай адамның басқаруына жол беру (346б).

Жол-көлiк оқиғасы болған жерден кетіп қалу (347б).

Көлiк құралдарын сапасыз жөндеу немесе оларды техникалық ақауларымен пайдалануға шығару (348б).

Басқаруға құқығы жоқ жүргізушінің көлiк құралын басқаруына жол беру (349б).

Көлiк құралдарын немесе қатынас жолдарын қасақана жарамсыздыққа келтiру (350б).

Көлiктiң қауiпсiз жұмыс iстеуiн қамтамасыз ететiн қағидаларды бұзу (351б).

Пойызды қажет болмаған жағдайда өз бетiнше тоқтату (352б).

Көлiкте қолданылатын қағидаларды бұзу (353б).

Магистральдық құбырларды салу, пайдалану немесе жөндеу кезiнде қауiпсiздiк қағидаларын бұзу (354б).

Құбырларды қасақана зақымдау немесе қирату (355б).

Құбырларды абайсызда зақымдау немесе қирату (356б).

Кеме капитанының апатқа ұшырағандарға көмек көрсетпеуi (357б).

Алкогольдік, есірткілік және (немесе) уытқұмарлық масаң күйдегі адамның әуе, теңіз, өзен кемесiн немесе шағын көлемді кемені басқаруы, әуе, теңіз, өзен кемесiн немесе шағын көлемді кемені осындай адамның басқаруына беру немесе осындай адамның басқаруына жол беру (358б).

Басқаруға құқығы жоқ адамның әуе, теңіз немесе өзен кемесін басқаруына жол беру (359б).

Халықаралық ұшу қағидаларын бұзу (360б).

**15-тақырып. Мемлекеттiк қызмет пен мемлекеттiк басқару мүдделерiне қарсы сыбайлас жемқорлық және өзге де қылмыстық құқық бұзушылықтар**

Қазіргі заманда мемлекеттік қызметке пен мемлекеттік басқаруға қарсы қылмыстық құқық бұзушылықтармен күресу маңызы. ҚР Үкіметі мен Президентінің талабы бойынша сыбайлас жемқорлық қылмыстық құқық бұзушылықтарымен күресуді күшейту.

Мемлекеттік қызмет пен мемлекеттік басқару мүдделеріне қарсы қылмыстық құқық бұзушылықтардың түсінігі мен түрлері. Олардың субъектісінің түсінігі.

Лауазымдық өкiлеттiктерді теріс пайдалану (361б).

Билiктi немесе лауазымдық өкiлеттiктердi асыра пайдалану (362б).

Лауазымды адамның өкiлеттiктерiн иемденіп алу (363б).

Кәсіпкерлік қызметке заңсыз қатысу (364б).

Заңды кәсіпкерлік қызметке кедергі жасау (365б).

Пара алу (366б).

Пара беру (367б).

Парақорлыққа делдал болу (368б).

Қызметтiк жалғандық жасау (369б).

Қызметтегi әрекетсiздiк (370б).

Салғырттық (371б).